b'\n_START_ARTICLE_\nStjepan Hrastovec\n_START_PARAGRAPH_\nStjepan Hrastovec (Ku\xc4\x87an Gornji kod Vara\xc5\xbedina, 10. prosinca 1909.), hrvatski domovinski i iseljeni\xc4\x8dki knji\xc5\xbeevnik i novinar.\n_START_SECTION_\n\xc5\xbdivotopis\n_START_PARAGRAPH_\nRodio se je u Ku\xc4\x87anu Gornjem. U Bi\xc5\xa1kupcu je poha\xc4\x91ao pu\xc4\x8dku \xc5\xa1klu. U Vara\xc5\xbedinu je zavr\xc5\xa1io prvi razred gimnazije, a ostale i maturu u Zagrebu kao \xc4\x91ak Nadbiskupske klasi\xc4\x8dne gimnazije u Zagrebu. Stihove je pisao od gimnazijske dobi.  Odslu\xc5\xa1ao je jedan semestar teologije, a onda je upisao je i diplomirao pravo na Sveu\xc4\x8dili\xc5\xa1tu u Zagrebu.  Radio je kao novinar i pisao pjesme. U tjedniku iz Zagreba Hrvatskoj stra\xc5\xbei bio je u uredni\xc5\xa1tvu desetak godina. Tijekom rata bio je u Budimpe\xc5\xa1ti tri godine kao dopisnik zagreba\xc4\x8dkog tiska. Zatim je do\xc5\xa1ao raditi u tehni\xc4\x8dkom odjelu uredni\xc5\xa1tva Hrvatske enciklopedije. Sura\xc4\x91ivao je u vi\xc5\xa1e listova, kao \xc5\xa1to su Zumbuli, Mladost, Lu\xc4\x8d (\xc4\x8diji je bio urednik), Obitelj i Hrvatska revija. Emigrirao je 1945. godine. U Austriji je bio do 1950. godine. Zatim je oti\xc5\xa1ao u Kanadu gdje se nastanio u Ontariju u Windsoru. Radio je u winsdorskoj bolnici. Otkako je emigrirao, kad\xc5\xa1to se pojavio u iseljeni\xc4\x8dkom tisku: u Hrvatskom glasu, Danici, Katoli\xc4\x8dkom kalendaru i Hrvatskoj reviji.'